b'\n_START_ARTICLE_\nOtto Grotewohl\n_START_SECTION_\nBakgrunn\n_START_PARAGRAPH_\nOtto Grotewohl vokste opp i Braunschweig. Hans far var enten ufagl\xc3\xa6rt arbeider eller, if\xc3\xb8lge andre kilder, mesterskredder. Fra 1908 til 1912 l\xc3\xa6rte Otto seg boktrykkerh\xc3\xa5ndverket.\n_START_SECTION_\nPolitikk\n_START_PARAGRAPH_\nGrotewohl ble medlem av SPD i 1912. Fra 1918 tilh\xc3\xb8rte han Tysklands uavhengige sosialdemokratiske parti (USPD), idet han motsatte seg SPD-ledelsens regjeringstro holdning under f\xc3\xb8rste verdenskrig, den s\xc3\xa5kalte borgfredspolitikken. I november 1921 ble han utnevt til folkeutdanningsminister i regjeringen til ministerpresident Sepp Oerter (USPD). Da de to sosialdemokratiske partiene slo seg sammen ogs\xc3\xa5 i Braunschweig i oktober 1922, ble han sammen med en SPD-mann formann av fellesfraksjonen. Han var parlamentariker og minister i Fristaten Braunschweig 1920\xe2\x80\x9325 samt fristatens SPD-leder og riksdagsmann 1925\xe2\x80\x9333. _NEWLINE_Under nazisttiden arbeidet Grotewohl som selger, og ble fengslet flere ganger. _NEWLINE_Etter annen verdenskrig deltok Otto Grotewohl i etableringen av partiet ogs\xc3\xa5 i den sovjetiske okkupasjonssonen. Som medlem av sentralkomiteen i SPD i \xc3\xb8stsonen, var han i april 1946 medansvarlig for tvangssammensl\xc3\xa5ingen av SPD med KPD til SED.\n_START_SECTION_\nMinisterpresident\n_START_PARAGRAPH_\nGrotewohl ble den f\xc3\xb8rste ministerpresident i DDR fra oktober 1949, og forble i dette embete til sin d\xc3\xb8d. Med opprettelsen av Ministerr\xc3\xa5det i DDR i november 1954 ble han ogs\xc3\xa5 den f\xc3\xb8rste formann i dette r\xc3\xa5det, mens han beholdt stillingen ministerpresident._NEWLINE_I januar 1951 gikk han inn for frie valg i DDR._NEWLINE_I 1960 ble han diagnostisert med leukemi, som han d\xc3\xb8de av 21. september 1964. Han var ikke fullt aktiv i sin post etter 1961, da han begynte \xc3\xa5 motta medisinsk behandling i Sovjetunionen.'